﻿ Magyar Hírlap • Még az idén hatályba lép az amerikai-magyar adóügyi megállapodás
Magyarország kormánya és az Amerikai Egyesült Államok kormánya között az országonkénti jelentések cseréjéről szóló adóügyi megállapodást 2018. október 25-én Varga Mihály pénzügyminiszter írta alá
MH/MTI – 2018.12.13. 16:06 –
A megállapodással sikerült azt elérni, hogy az országonkénti jelentések megküldése automatikus folyamat lesz, az adóhivatal az amerikai adóhatóságtól kapja meg közvetlenül az előírt információkat.
Az adóügyi egyezmény az ország gazdasági növekedését is segítheti, hiszen az Egyesült Államok az első számú exportpartnere Magyarországnak Európán kívül. Az amerikai vállalatok pedig az egyik legjelentősebb beruházói-befektetői közösséget képviselik Magyarországon, több mint 1700 amerikai vállalat mintegy 105 ezer magyar embernek ad munkát - írták.